Във връзка с постъпило в РИОСВ-Пловдив уведомление с вх. № ОВОС-2397/04.09.2025г. и допълнителна информация с вх. № ОВОС-2397-5/09.12.2026г. за ИП: „Жилищно строителство – 7 броя УПИ, в т.ч. и изграждане на сондажен кладенец с дълбочина до 20м.“ в поземлен имот с идентификатор 03304.2.1501, по КК и КР на с. Белащица, общ. Родопи, обл. Пловдив и писмо изх. № ПУ-01-925-4/23.04.2026г. на Басейнова Дирекция Източнобеломорски район Пловдив, с възложител: ЛАЙТ ХАУС ООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)

Инвестиционното предложение е свързано с жилищно строителство - 7 броя УПИ, в поземлен имот с идентификатор 03304.2.1501 по КК и КР на село Белащица, община Родопи, област Пловдив. Предвижда се изработване на проект ПУП-ПРЗ за промяна предназначението на земята на ПИ 03304.2.1501 – нива с площ – 4450кв.м. за „жилищно строителство“, за последващо проектиране на 7 (седем жилищни сгради). В представената допълнителна информация, възложителят посочва, че водоснабдяването ще се осъществява от локален водоизточник на подземни води, заложен в подземния водоносен хоризонт. Проектният сондаж ще бъде един брой с дълбочина до 20м. За питейни нужди ще се използва бутилирана вода и водоноска. Отпадъчните битово-фекални води ще отвеждат до водоплътни изгребни ями. Дъждовните води ще се отвеждат повърхностно. 
Така заявеното инвестиционно предложение попада в обхвата на т.10, буква „б“ и т. 2, буква „г“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)
    
Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи, Кметство Белащица, БД ИБР

